Ny rygepolitik for Favrskov Kommune 
Sagsfremstilling 
141.     Ny rygepolitik for Favrskov Kommune - Åbent 
  
  
SAGENS INDHOLD 
Byrådet besluttede 2. april 2013, at der skal ske en revision af den eksisterende rygepolitik for Favrskov Kommune. 
Beslutningen blev truffet i forbindelse med behandlingen af handleplanen for sundhedspolitikken 2013 og var en 
anbefaling fra [adresse] og Sundhedsudvalget. 
  
Af den gældende rygepolitik, der blev vedtaget af Byrådet 30. oktober 2007, fremgår bl.a., at ingen må udsættes for 
passiv rygning, og at det ikke er tilladt at ryge i kommunens bygninger eller kommunale biler. 
  
Rygepolitikken er en del af Favrskov Kommunes personalepolitik, som er udarbejdet i et samarbejde mellem 
ledelses- og medarbejderrepræsentanter i hovedsamarbejdsudvalget (HMU). Drøftelserne om revision af 
rygepolitikken, herunder udarbejdelse af et konkret forslag til en ny rygepolitik, er sket sideløbende med, at 
kommunens samlede personalepolitik er blevet moderniseret.  
  
Forslaget til ny rygepolitik indeholder stramninger af den gældende rygepolitik, idet der indføres et generelt forbud 
mod rygning i arbejdstiden for de ansatte i [adresse]. Herudover fastholdes det generelle forbud mod 
rygning i kommunens bygninger og biler, og som noget nyt forbydes rygning på udendørsarealer i tilknytning til 
kommunale bygninger. Forbuddet vil gælde for såvel politikere, ansatte, borgere og gæster.  
  
Undtaget fra reglen om, at der ikke må ryges på arealerne omkring de kommunale bygninger er de kommunale 
kulturhuse i Hinnerup, Hadsten og Hammel samt de kommunale haller. Undtagelsen gælder for borgere og andre 
besøgende og det begrundes med, at disse lokationer udlejes til forskellige mødemæssige og festlige formål, som 
er Favrskov Kommune som arbejdsplads uvedkommende. Rygere vil blive henvist til områder i en vis afstand fra 
indgangspartierne.  
  
I forhold til plejecentre og botilbud for voksne er der snitflader mellem beboernes egne boliger, hvor beboerne selv 
bestemmer, om der må ryges, og fællesarealerne, der ligger i umiddelbar forbindelse med boligerne. Ligeledes vil 
borgere med særlige behov (især på handicap- og psykiatriområdet og på ældreområdet) kunne have brug for 
særlige vilkår. Det kan derfor være nødvendigt, at de lokale MED-udvalg aftaler de nærmere betingelser for den 
praktiske håndtering af forbuddet mod rygning.  
  
Indførelsen af en ny og strammere rygepolitik vil blive ledsaget med forskellige tilbud til de ansatte om hjælp til at 
 
Byråd 
26. august 2014 
Sagsnr. 710-2012-
156230 
Dok.nr. 710-2014-
187084 
Sagsbehandler 
DPJMH 
  
Tidl. politisk behandling 
BY, 02.04.13, pkt. 42 
Forventet sagsgang 
ØK, BY 
Lovgrundlag 
Lov om røgfri miljøer 
stoppe med at ryge. Alle medarbejdere vil kunne tilmelde sig de tilbud, som Favrskov Kommune allerede tilbyder til 
kommunens borgere. Herudover vil de ansatte i forlængelse af vedtagelsen af en ny rygepolitik blive tilbudt fælles 
rygestopkurser i arbejdstiden.  
  
Med henblik på at sikre det bedste grundlag for at flest mulige stopper med ryge, inden forbuddet træder i kraft, 
foreslås det, at den nye politik først træder i kraft fra 1. januar 2016.  
  
VURDERING 
Det overordnede formål med Favrskov Kommunes nye rygepolitik er at medvirke til at fremme sundheden blandt 
ansatte og borgere og samtidig bidrage til, at sundhedsskadelige effekter af passiv rygning forebygges mest muligt. 
Dertil kommer, at en ny og strammere rygepolitik vurderes til at skabe sunde og attraktive kommunale 
arbejdspladser med et godt arbejdsmiljø. 
  
Forslaget om forbud mod rygning i arbejdstiden for de ansatte i [adresse] er endvidere begrundet i de 
stadigt stigende krav til effektivitet i den offentlige sektor, der medfører et øget fokus på den arbejdstid, som går tabt 
ved, at ansatte ryger i arbejdstiden.  
  
Herudover skal rygeforbuddet ses som en tilskyndelse til, at rygere stopper med at ryge. Det forhold baseres bl.a. 
på, at forskellig forskning har vist, at jo mere besværligt det er at ryge, desto flere rygere vælger at stoppe med 
rygning, og jo færre personer vælger at begynde med at ryge.  
  
Der henvises endvidere til, at ønsket om at reducere danskernes rygning står højt på den nationale 
sundhedsdagsorden. Regeringen har bl.a. som led i en ny forebyggelsespolitik ”Sundere liv for alle” fastsat 7 
nationale mål for danskernes sundhed, og et af målene er, ”at flere skal vælge et røgfrit liv”. Der må derfor fremover 
kunne forventes flere stramninger i rygelovgivningen m.v. 
  
Det bemærkes, at den nye rygepolitik på enkelte områder indeholder mulighed for, at der lokalt kan aftales særlige 
vilkår for borgere med særlige behov i forhold til håndtering af rygeforbuddet. Det drejer sig primært om særligt 
sårbare beboere/brugere på handicap- og psykiatriområdet samt på ældreområdet. Det vurderes, at disse 
situationer vil være forskellige, og derfor vil løsningerne på, hvordan forbuddet håndteres, skulle aftales i det lokale 
MED-udvalg.  
  
For at sikre den bedst mulig implementering af den nye rygepolitik planlægges det at gennemføre en række fælles 
rygestopkurser i arbejdstiden i umiddelbar forlæng- else af vedtagelsen af den nye politik. Ligeledes planlægges 
iværksat en ryge-stopkampagne i forhold til de ansatte. De ansatte vil endvidere kunne gøre brug af [adresse] 
Kommunes generelle rygestoptilbud.  
INDDRAGELSE/KOMMUNIKATION 
Revisionen af rygepolitikken har løbende været drøftet på møder i HMU. Ligeledes har HMU involveret samtlige 
sektorMEDudvalg (SMU), som har bidraget med erfaringerne i forhold til den gældende rygepolitik, samt svaret på 
hvilke udfordringer og opmærksomhedspunkter, de ser ved en stramning af rygepolitikken inden for deres område. 
Tilbagemeldingerne fra SMU’erne er vedlagt sagen.  
  
I forlængelse af drøftelserne har medarbejdersiden i HMU fremsendt et høringssvar. Her tilkendegiver 
medarbejdersiden blandt andet, at man ikke finder, at der er belæg for en stramning af den eksisterende rygepolitik. 
Hvis Byrådet alligevel beslutter en stramning, anbefaler medarbejdersiden en implementeringsperiode på 1 år. 
Endvidere anbefales det, at rygere tilbydes hjælp til rygestop indenfor den pågældendes arbejdstid. 
  
ØKONOMISKE KONSEKVENSER 
Der afsættes et beløb på 70.000 kr. til dækning af udgifterne til de fælles rygestoptiltag. Beløbet er opsparet inden 
for HMUs budget.  
  
Arbejdspladserne afholder udgifterne til medgået tid til de ansattes deltagelse i de fælles rygestopkurser. Det 
vurderes, at udgifterne til medgået tid på sigt vil blive opvejet af, at der ikke ryges i arbejdstiden fra 1. januar 2016. 
  
Udgifter til informationsmateriale og skiltning og andre mindre udgifter som følge af rygepolitikken afholdes lokalt.  
  
INDSTILLING 
Kommunaldirektøren indstiller til Byrådet: 
  
1.   At udkast til ny rygepolitik i [adresse] godkendes til ikrafttræden 1. januar 2016. 
2.   At vedtagelsen af en ny rygepolitik ledsages af forskellige rygestop tilbud til de ansatte. 
  
BESLUTNING 
  
Økonomiudvalget, 19. august 2014: 
Fraværende: Ingen 
  
Korrigeret udkast til rygepolitik blev udleveret og vedlægges sagen. 
  
Indstilles godkendt, idet Økonomiudvalget informeres om resultaterne af rygestopkurserne medio 2015. 
  
Bilag 
  
  
  
  
Byråd, 26. august 2014: 
Fraværende: Ronni Jespersen 
  
Godkendt med 23 stemmer for og en imod. Ingen undlod at stemme. 
  
For stemte Stephan Berg, Johan Knudsen, Adam Thomsen, Jon Svendsen, Ulrike Østergaard, 
Silje Vestergaard, Philip Winther, René Schmidt, Zelma Larsen, Tine Mathiesen, Torben Thomsen 
Esmarelda Andreasen, Gerda Lauridsen, Zenia Christiansen, Ib Nielsen, Victoria Winther, Karlo Toft 
Michael Thygesen, Ziggy Mortensen, Esben Carlsen, Timmy Schultz, Selma Mikkelsen, Johan Jepsen, Jacob Larsen 
Steve Schmidt og Steve Mathiasen. 
  
Imod stemte Lennarth Mogensen. 
Forslag til ny rygepolitik 
710-2014-106469 
Høringssvar om rygepolitikken fra HMU 
710-2014-145486 
Opsamling på høringssvar fra SMU'erne om 
rygepolitikken 
710-2013-256040 
